turjo4nis/wikipedia-bn-dump-20250701 huggingface dataset:
এসআরবিডি

স্যামসাং রিসার্চ অ্যান্ড ডেভেলপমেন্ট ইন্সটিটিউট বাংলাদেশ লিমিটেড বা এসআরবিডি () পান্থপথ, ঢাকায় অবস্থিত স্যামসাং ইলেকট্রনিক্স কোং লিঃ-এর ১২তম এবং সবচেয়ে নতুন গবেষণা ও উন্নয়ন কেন্দ্র। এটির কার্যপ্রণালীর জুন, ২০১০ সালে শুরু হয় এবং আনুষ্ঠানিকভাবে ফেব্রুয়ারি ২০১১ সালে উদ্বোধন করা হয়। এটি বাংলাদেশে একটি বহুজাতিক কোম্পানির প্রথম রিসার্চ অ্যান্ড ডেভেলপমেন্ট হাব।

কোম্পানির তথ্য 
এসআরবিডি ২০১১ সালে একশ বেশি ইঞ্জিনিয়ার নিয়ে কাজ শুরু করে এবং ২০১৩ সালের মধ্যে নিজেদের কর্মশক্তি এক হাজার ইঞ্জিনিয়ারদের বেশি করার একটি পরিকল্পনা করে। এই কেন্দ্রে এশিয়া, আফ্রিকা ও অস্ট্রেলিয়ার বাজারে মোবাইল ডিভাইসের জন্য সফটওয়্যারের বিকাশ করা হয়। এটি উন্নত প্রযুক্তির উপর দৃষ্টি নিবদ্ধ করে এবং অন্যান্য আইটি গবেষণা সঞ্চালন করে।

এটির পরিচালনার নীতি অনুযায়ী, এসআরবিডি বাংলাদেশী আইটি শিল্প এবং সফটওয়্যার ইঞ্জিনিয়ারদের অপরিমেয় সম্ভাবনা ব্যবহার করতে যাচ্ছে।

কোম্পানীটি নাম স্যামসাং বাংলাদেশ রিসার্চ অ্যান্ড ডেভেলপমেন্ট সেন্টার লিমিটেড থেকে পরিবর্তন ১ জানুয়ারি ২০১৩ সালে স্যামসাং রিসার্চ অ্যান্ড ডেভেলপমেন্ট ইন্সটিটিউট বাংলাদেশ লিমিটেড রাখা হয়।

তথ্যসূত্র 

বাংলাদেশ আর ডি
বাংলাদেশ আর ডি
মারাঠা রাজবংশ এবং রাজ্যের তালিকা

এখানে আংশিকভাবে মারাঠা রাজবংশ এবং রাজ্যের তালিকা দেয়া হলো:

বিশিষ্ট মারাঠা রাজবংশ 
মারাঠা রাজবংশ এবং গোত্র মহারাষ্ট্র এবং অন্যান্য ভারতীয় রাজ্য জুড়ে ছড়িয়ে ছিল। প্রধান গোত্র এবং তাদের বংশোদ্ভুত স্থানগুলো হলো:

মারাঠা সামন্তরাজ্য 
মারাঠারা ব্রিটিশ শাসনাধীনে একত্রীকরণের পূর্ববর্তী সময়ে ভারতের অনেক অঞ্চলে শাসক হিসেবে নিয়োজিত ছিলো। অঞ্চলগত এবং জনসংখ্যাগত উভয় দিক থেকেই মারাঠা রাজ্যসমূহ ছিলো ব্রিটিশ ভারতের সবচেয়ে বড় সামন্তরাজ্য এলাকা।

বিশিষ্ট মারাঠা সামন্ত রাজ্যের মধ্যে অন্তর্ভুক্ত ছিল:

আরও দেখুন

তথ্যসূত্র 

মারাঠা সাম্রাজ্য
মারাঠা রাজবংশ
ভারতের ইতিহাস সংশ্লিষ্ট তালিকা
রাজবংশের তালিকা
কামরূপ মহানগর জেলা

কামরূপ মহানগর জেলা () হল ভারতের আসাম রাজ্যের ২৭টি জেলার অন্যতম। ২০০৩ সালের ৩ ফেব্রুয়ারি কামরূপ জেলা দ্বিখণ্ডিত করে এই জেলা গঠিত হয়। এই জেলার সদর শহর হল গুয়াহাটি।

জনপরিসংখ্যান 
২০১১ সালের জনগণনা অনুসারে, কামরূপ মহানগর জেলার জনসংখ্যা ১,২৬০,৪১৯, যা এস্তোনিয়া রাষ্ট্র বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। আয়তনের হিসেবে ভারতের জেলাগুলির মধ্যে এই জেলার স্থান ৩৮৪তম। এই জেলার জনঘনত্ব , ২০০১-২০১১ দশকে জনসংখ্যা বৃদ্ধির হার ১৮.৯৫%, লিঙ্গানুপাতের হার প্রতি ১০০০ পুরুষে ৯২২ জন মহিলা, এবং সাক্ষরতার হার ৮৮.৬৬%.

পাদটীকা

বহিঃসংযোগ 
 Kamrup Metropolitan district website

আসামের জেলা
কামরূপ মহানগর জেলা
২০০৩-এ আসামে প্রতিষ্ঠিত
জলন্ধর জেলা

জলন্ধর জেলা () হল ভারতের পাঞ্জাব রাজ্যের ২২টি জেলার অন্যতম। এই জেলার সদর শহর জলন্ধর।

জনপরিসংখ্যান 
২০১১ সালের জনগণনা অনুসারে, জলন্ধর জেলার জনসংখ্যা ২,১৮১,৭৫৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে এই জেলার স্থান ভারতে ২০৯তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ১১.১৬%, লিঙ্গানুপাতের হার প্রতি ১০০০ পুরুষে ৯১৩ জন মহিলা, ও সাক্ষরতার হার ৮২.৪%.

পাদটীকা

বহিঃসংযোগ 
 Official website of Jalandhar district
 Public blog on Jalandhar

পাঞ্জাবের (ভারত) জেলা
জলন্ধর জেলা
আক্কাদীয় সাম্রাজ্য

আক্কাদীয় সাম্রাজ্য  ছিল প্রাচীন মেসোপটেমিয়ার আক্কাদ এবং তার পার্শ্ববর্তী অঞ্চলে কেন্দ্রীভূতএকটি প্রাচীন সেমিটিক সাম্রাজ্য, যা সকল আক্কাদীয় ভাষাভাষী এবং সুমেরীয় ভাষাভাষী সেমিটিক জনগোষ্ঠীকে একটি বহুভাষী সাম্রাজ্যের মধ্যে ঐক্যবদ্ধ করেছিলো।

ইতিহাস

সুমেরীয় সভ্যতার ব্যাপক অগ্রগতির কালে খ্রি. পূ. ২৫০০-খ্রি. পূ. ৩০০০ অব্দের দিকে আরবের মরু এলাকা থেকে আক্কাদ এলাকায় একদল সেমিটিকভাষী যাযাবর মানুষ এসে বসতি গড়ে। এরাই ছিল মেসোপটেমিয়া এলাকায় প্রাচীনতম সেমিটিক মানুষ। এরা কৃষিকাজে সাফল্য অর্জন করে এবং একসময় নগর সভ্যতা গড়ে তোলে। দিনে দিনে এই সভ্যতা বিশেষ প্রতিপত্তি বিস্তার করে। রাজা প্রথম সারগন বা শাররুকিন (খ্রি.পূ. ২৩৭০ – খ্রি.পূ. ২৩১৫)-এর আমলে আক্কাদিয়রা সুমের দখল করে নেয়। রাজা সারগন-এর খ্যাতি তখন আরও বেশি করে ছড়িয়ে পড়ে।

রাজা সারগন

সারগন সম্পর্কে যতটুকু জানা যায় তাতে দেখা যায় যে, কোনাে বৈধ পিতা না থাকায় কুমারী মা তার জন্মের পর তাকে ঝুড়িতে ভরে নদীতে ভাসিয়ে দেন। শেষে একজন দাসী তাকে কুড়িয়ে এনে লালন পালন করে। বড় হলে তিনি ‘কিশ’-এর। রাজা উরক জমমার অধীনে নীচু মানের চাকরিতে যােগ দেন। সৈনিক হিসেবে কাজ করে তিনি অভিজ্ঞতা অর্জন করেন। পরে তার আশ্রয়দাতাকে অপসারণ করেন ও লুগাস হিসেবে দায়িত্ব পালন করেন। তিনি এসময় সমাজের নীচু শ্রেণীর কিছু কিছু উপকার করেন। তিনি রাজা হয়ে রাষ্ট্রীয় সংহতি জোরদার ও প্রতিরক্ষার উন্নতিতে অবদান রাখেন। বণিকদের উপনিবেশের নিরাপত্তা বিধানের জন্যে এশিয়া মাইনর এলাকায় তিনি সেনাদল পাঠান। লাগাশ, উর প্রভৃতি সুমেরীয় ও আক্কাদীয় শহরে তার প্রভুত্ব কায়েম হয়েছিল। মিশর ও সিন্ধু উপত্যকা ছাড়া তখনকার সভ্য দুনিয়ার সর্বত্র তার প্রভাব ছড়িয়ে পড়েছিল। প্রাচীন এক শিলালিপির ভাষ্য থেকে জানা গেছে যে, ক্রিটদ্বীপ, গ্রিস উপকূল, পারস্য উপসাগরীয় এলাকা ও ইরান পর্যন্ত তাঁর আধিপত্য বিস্তৃত ছিল। সারগনের প্রচেষ্টায় গােটা পশ্চিম এশিয়ার সভ্যতা ও সংস্কৃতির কেন্দ্রস্থলে পরিণত হয়েছিল আক্কাদ। একটি শিলালিপির তথ্যে জানা গেছে যে, রাজা সারগনের রাজবাড়িতে প্রতিদিন ৫৪০০ লােক খাদ্যগ্রহণ করত।  তিনি রাজত্ব করেছিলেন ৫৬ বছর।

ইতিহাসে প্রথমবারের মতো রাজা সারগন গ্রাম এলাকার চাষিদের মধ্যে থেকে সৈন্য সংগ্রহ করে একটি নিয়মিত সামরিক বাহিনী গঠনে সফল হয়েছিলেন। তিনি নিজেকে পরিচয় দিতেন সুমের ও আক্কাদ এর রাজা নামে। সুমের বিজয়ের ফলে সেখানকার কিউনিফর্ম লিখন পদ্ধতি, বাণিজ্য কৌশল, পঞ্জিকা ব্যবহার ও নগর নির্মাণ পদ্ধতি গ্রহণ করে আক্কাদিয় সমৃদ্ধ হয়েছিল। সারগনের পর আক্কাদীয় এর সেরা রাজা ছিলেন নারামসিন।

টীকা 

 Stiebing Jr,H.William. Ancient Near Eastern History and Culture. (Pearson Longman; University of New Orleans, 2009)
 (১) বিশ্বসভ্যতার ইতিহাস- খন্দকার মাহমুদুল হসান (পৃষ্ঠাঃ ১০৮-১০৯) (২) The Legend of Sargon of Akkad

আরও পড়ুন

বহিঃসংযোগ 

 Iraq's Ancient Past — Penn Museum
 Year Names of Narim-Sin – CDLI
 Year Named of Shar-kali-Sharri – CDLI
 Site on Enheduanna at Virginia Tech University

 
আসিরীয়ান ভূগোল
প্রাচীন মধ্যপ্রাচ্য
ইরাকের প্রাচীন ইতিহাস
ইরাকের প্রত্মতত্ত্ব
খ্রিস্টপূর্ব ৩য় সহস্রাব্দে প্রতিষ্ঠিত রাষ্ট্র ও অঞ্চল
প্রাচীন মেসোপটেমিয়া
প্রাচীন পূর্ব-ভূমধ্যসাগরীয় অঞ্চল
এশিয়ার প্রাক্তন রাজতন্ত্র
প্রাক্তন সাম্রাজ্য
খ্রিস্টপূর্ব ২৪শ শতাব্দীতে প্রতিষ্ঠিত
রকিবুল হাসান (ক্রিকেটার, জন্ম ১৯৮৭)

রকিবুল হাসান (জন্ম: ৮ অক্টোবর, ১৯৮৭) হলেন একজন বাংলাদেশী আন্তর্জাতিক ক্রিকেটার। তিনি ২০০৬ সালে শ্রীলঙ্কায় অনুষ্ঠিত অনূর্ধ্ব ১৯ ক্রিকেট বিশ্বকাপ খেলেছেন এবং ২০০৭ সালের মার্চে বরিশাল বিভাগ বনাম সিলেট বিভাগের মধ্যে চলাকালীন প্রথম-শ্রেণীর ক্রিকেট প্রতিযোগীতায় প্রথম কোন বাংলাদেশী হিসেবে ৩০০ রানের মাইলফলক স্পর্শ করেন। এছাড়াও তার উল্লেখযোগ্য কৃতিত্বের মধ্যে রয়েছে ফেব্রুয়ারি, ২০০৫ সালে "বাংলাদেশ এ" দলের হয়ে জিম্বাবুয়ের বিরুদ্ধে প্রথম-শ্রেণীর ক্রিকেট অভিষেক খেলায় শতক অর্জন করার গৌরব।

খেলোয়াড়ী জীবন 
রকিবুল হাসান ২০০৮ সালের ৯ মার্চ তারিখে চট্রগ্রামে দক্ষিণ আফ্রিকার বিরুদ্ধে একদিনের আন্তর্জাতিকে আত্মপ্রকাশ করেন। উক্ত খেলায় তিনি ৬ নম্বরে ব্যাট করতে নেমে মাত্র ১৫ রান করেন। দ্বিতীয় ম্যাচে তিনি একই দলের বিরুদ্ধে ৬৩ রান করেন। এরপর তিনি ২০০৮ সালে এশিয়া কাপে শ্রীলঙ্কার বিরুদ্ধে আরও একটি অর্ধশতক করতে সামর্থ্য হন। রাকিবুল হাসানের ১৪টি ওডিআই ব্যাটিং এভারেজ ৩০.৬১।

২০০৮ সালের নভেম্বরে দক্ষিণ আফ্রিকার বিরুদ্ধে তার টেস্ট ক্রিকেট অভিষেক ঘটে।

১০ মার্চ ২০১০ তারিখে আকষ্মিকভাবে তিনি আন্তর্জাতিক ক্রিকেট থেকে অবসর নেওয়ার ঘোষণা দেন। যদিও তিনি বাংলাদেশ টেষ্ট স্কোয়াডে তার নাম ছিল। রকিবুলের একদিনের আন্তর্জাতিক ক্রিকেটে ইংল্যান্ড বিরুদ্ধে স্কোয়াডে নাম না থাকার প্রতিবাদে এবং বাংলাদেশের স্কোয়াড ২০১০ সালের আইসিসি বিশ্বকাপ টি-২০ নাম না থাকার কারণে এই সিদ্ধান্ত নিয়েছিলেন। এক সপ্তাহ পরে, রকিবুল তার সিন্ধান্ত বদলান কিন্তু তার কন্ট্রাক্ট বাংলাদেশ ক্রিকেট বোর্ড এর সাথে সীমাবদ্ধ করেন।

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।

তথ্যসূত্র

আরও দেখুন 
 শাহাদাত হোসেন
 মাহবুবুল আলম
 উমর আকমল

বহিঃসংযোগ 
 
 

১৯৮৭-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
বরিশাল বিভাগের ক্রিকেটার
২০১১ ক্রিকেট বিশ্বকাপের ক্রিকেটার
ঢাকা ডমিনেটর্সের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
গাজী ট্যাঙ্কের ক্রিকেটার
মোহামেডান স্পোর্টিং ক্লাবের ক্রিকেটার
আবাহনী লিমিটেডের ক্রিকেটার
বাংলাদেশ মধ্যাঞ্চলের ক্রিকেটার
ঢাকা বিভাগের ক্রিকেটার
রাজশাহী রয়্যালসের ক্রিকেটার
জামালপুর জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
কুমিল্লা ভিক্টোরিয়ান্সের ক্রিকেটার
খোদার পরে মা

খোদার পরে মা হল একটি ঢালিউড এ্যাকশানধর্র্মী ছবি পরিচালনা করেছেন শাহীন সুমন। ছবিটিতে প্রধান চরিত্রে অভিনয় করেছেন শাকিব খান, সাহারা এবং পার্শ্বচরিত্রে ববিতা, এবং মিশা সওদাগর সহ, আরও অনেকে। ছবিটি মুক্তি পায় ঈদুল ফিতর ২০ আগস্ট ২০১২। ছবিটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল ছবি হিসেবে মর্যাদা লাভ করে।

চরিত্র 
 শাকিব খান ভূমিকা মুন্না/সিডর
 সাহারা ভূমিকা ভূমিকা মুন্নার প্রেমিকা
 ববিতা ভূমিকা মুন্নার মা
 মিশা সওদাগর ভূমিকা সাদা
 সাদেক বাচ্চু 
 কাজী হায়াৎ
 ডন
 কাবিলা
 নাসরিন

সঙ্গীত 
খোদার পরে মা এর সঙ্গীতায়ন করেছেন আলী আকরাম শুভ।

পুরস্কার 
জাতীয় চলচ্চিত্র পুরস্কার বিজয়ী
সেরা অভিনেতা: শাকিব খান
 শ্রেষ্ঠ গীতিকার: মিল্টন খন্দকার
 শ্রেষ্ঠ পুরুষ সঙ্গীত শিল্পী: পলাশ

তথ্যসূত্র 

২০১২-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী মারপিটধর্মী চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
কাংড়া জেলা

কাংড়া জেলা হল ভারতের হিমাচল প্রদেশ রাজ্যের একটি জেলা। এটি হিমাচল প্রদেশের সবচেয়ে জনবহুল জেলা।  এই জেলার সদর শহর ধরমশালা।

ইতিহাস 
১৮৪৬ সালে প্রথম ইঙ্গ-শিখ যুদ্ধের পর কাংড়া জেলা গঠিত হয়েছিল। এই জেলা ছিল ব্রিটিশ পাঞ্জাব প্রদেশের অংশ। অবিভক্ত কাংড়া জেলায় বর্তমান কাংড়া, হামিপুর, কুল্লু, লাহুল ও স্পিটি জেলা অন্তর্গত ছিল। প্রথমে কাংড়া এই জেলার সদর হলেও ১৮৫৫ সালে জেলাসদর ধর্মশালায় স্থানান্তরিত করা হয়।<ref>Dharamshala The Imperial Gazetteer of India, v. 11, p. 301.</ref>

 জনপরিসংখ্যান 
২০১১ সালের জনগণনা অনুসারে, কাংড়া জেলার জনসংখ্যা ১,৫০৭,২২৩, যা গাবন রাষ্ট্র বা মার্কিন যুক্তরাষ্ট্রের হাওয়াই রাজ্যের প্রায় সমান। ভারতের জেলাগুলির মধ্যে এই জেলার স্থান ৩৩১তম। এই জেলার জনঘনত্ব  , ২০০১-১১ দশকে জনসংখ্যা বৃদ্ধির হার ১২.৫৬%.	লিঙ্গানুপাত প্রতি ১০০০ পুরুষে ১০১৩ জন নারী, সাক্ষরতার হার ৮৬.৪৯%.

 পাদটীকা 

 আরও পড়ুন 
 Hutchinson, J. & J. PH Vogel (1933). History of the Panjab Hill States'', Vol. I. 1st edition: Govt. Printing, Pujab, Lahore, 1933. Reprint 2000. Department of Language and Culture, Himachal Pradesh. Chapter V Kangra State, pp. 99–198.

বহিঃসংযোগ 

 Kangra District, Official website
 Distt Profile
 Kangra's History
 Temples of Kangra
 Kangra Map
 Kangra photo gallery

 
হিমাচল প্রদেশের জেলা
বাংলাদেশ ব্ল্যাক হ্যাট হ্যাকার্স

বাংলাদেশ ব্ল্যাক হ্যাট হ্যাকার্স বাংলাদেশভিত্তিক হ্যাকারদের সংগঠন যেটি মূলত আলোচনায় আসে ভারতের বিরুদ্ধে সাইবার যুদ্ধ ঘোষণার মাধ্যমে। ভারত সরকারের সীমান্তরক্ষী বাহিনী বিএসএফ কর্তৃক সীমান্ত হত্যা, টিপাইমুখ বাধ নির্মাণ প্রভৃতি ইস্যু এই সাইবার যুদ্ধের ইন্ধন যোগায়। বাংলাদেশ ব্ল্যাক হ্যাট হ্যাকার্স এই সাইবার যুদ্ধ ঘোষণা করলেও পরবর্তীকালে বাংলাদেশভিত্তিক অপর দুই হ্যাকার গ্রুপ বাংলাদেশ সাইবার আর্মি এবং এক্সপায়ার সাইবার আর্মিও তাদের সাথে যোগ দেয়।

দক্ষিণ আফ্রিকার ওয়েবসাইটেও তাদের হামলার ঘটনা ঘটেছে।

মার্চ ২০১৫-এ ভারতীয় রাজনীতিবিদ শশী থারুর দ্বারা ইংল্যান্ডের বিপক্ষে বাংলাদেশের জয় নিয়ে কটুক্তির কারণে তার ওয়েবসাইট এই গোষ্ঠী হ্যাক করে।

আরও দেখুন
 বাংলাদেশ-ভারত সাইবার-যুদ্ধ ২০১২
 অ্যানোনিমাস
 লালজ সিকিউরিটি

তথ্যসূত্র

বহিঃসংযোগ
 ইয়াহু নিউজে বাংলাদেশ ব্ল্যাক হ্যাট হ্যাকার্স  
 জিনহুয়া তে ব্ল্যাক হ্যাট  
 এনডিটিভি নিউজে ব্ল্যাক হ্যাট 

কম্পিউটার নিরাপত্তা
সাইবার অপরাধ
হ্যাকার দল
২০১২-এ প্রতিষ্ঠিত
বাংলাদেশ–ভারত সম্পর্ক
২০১২-এ বাংলাদেশে প্রতিষ্ঠিত
২০১২-এ প্রতিষ্ঠিত ইন্টারনেট সম্পত্তি
ডেভিড অ্যালান ব্রমলি

ডেভিড অ্যালান ব্রমলি একজন কানাডিয়ান-আমেরিকান পদার্থবিদ, একাডেমিক প্রশাসক এবং মার্কিন প্রেসিডেন্ট জর্জ এইচ ডব্লিউ বুশের বিজ্ঞান উপদেষ্টা ছিলেন।

জীবনী 
ব্রমলি ১৯২৬ সালের ৪ মে কানাডার অন্টারিওতে জন্মগ্রহণ করেন। তিনি কুইন্স বিশ্ববিদ্যালয় থেকে ১৯৪৯ সালে ব্যাচেলর অব সাইয়েন্স এবং ১৯৫০ সালে মাস্টার অব সায়েন্স ডিগ্রি অর্জন করেন। তিনি রোচেস্টার বিশ্ববিদ্যালয় থেকে ১৯৫২ সালে মাস্টার অব সায়েন্স এবং পিএইচডি ডিগ্রি অর্জন করেন।  তিনি রোচেস্টার বিশ্ববিদ্যালয়ে ১৯৫২ থেকে ১৯৫৩ সাল পর্যন্ত ইন্সট্রাক্টর এবং ১৯৫৩ থেকে ১৯৫৪ সাল পর্যন্ত সহকারী অধ্যাপক হিসেবে কর্মরত ছিলেন। তিনি ১৯৬০ সালে ইয়েল বিশ্ববিদ্যালয় এ পদার্থবিজ্ঞানের সহযোগী অধ্যাপক হিসেবে যোগদান করেন। তিনি ১৯৬১ সালে অধ্যাপক নিযুক্ত হন এবং ১৯৬০ থেকে ১৯৬৩ সাল পর্যন্ত হেভী আয়ন অ্যাক্সিলারেটর ল্যাবের সহযোগী পরিচালক হিসেবে দায়িত্ব পালন করেন। তিনি ১৯৭০ থেকে ১৯৭৭ সাল পর্যন্ত পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন। তিনি ১৯৯৭ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন।

সম্মাননা ও পুরস্কার 
 ন্যাশনাল মেডেল অব সায়েন্স, ১৯৮৮

সম্মানসূচক ডিগ্রি

তথ্যসূত্র 

১৯২৬-এ জন্ম
২০০৫-এ মৃত্যু
আমেরিকান ফিজিক্যাল সোসাইটির বিশিষ্ট সভ্য
ন্যাশনাল মেডেল অফ সাইন্স বিজয়ী
কুইন্স বিশ্ববিদ্যালয়ের প্রাক্তন শিক্ষার্থী
২০শ শতাব্দীর মার্কিন পদার্থবিজ্ঞানী
মার্কিন নিউক্লীয় পদার্থবিজ্ঞানী
কানাডীয় পদার্থবিজ্ঞানী
মার্কিন যুক্তরাষ্ট্রে কানাডীয় অভিবাসী
ডিউক বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রচেস্টার বিশ্ববিদ্যালয়ের প্রাক্তন শিক্ষার্থী
ইয়েল বিশ্ববিদ্যালয়ের শিক্ষক
সী ডগস

সী ডগস ছিল ইংল্যান্ডের রাণী প্রথম এলিজাবেথের সময়কার জলদস্যু এবং তারা এলিজাবেথান জলদস্যু হিসেবেও পরিচিত ছিল। তারা ১৫৬০ থেকে ১৬০৫ সাল পর্যন্ত সক্রিয় ছিল। এসব জলদস্যুরা ছিল রাণী প্রথম এলিজাবেথের অনুমোদিত জলদস্যু যারা সাচরাচর স্প্যানীয় জাহাজ আক্রমণ করত; এমনকি যখন তাদের সাথে যুদ্ধাবস্থা বিরাজ করত না তখনও। রাণীর অনুমতির জন্যই মূলত তারা জলদস্যুতা করত এবং তাদের জন্য লেটার অফ মার্কি নামে একটি সরকারি অনুমতিপত্রও জাড়ি করা হয়েছিল।

১৫৬০-এর দশকে জন হকিন্স ছিলেন সী ডগসের অন্যতম গুরুত্বপূর্ণ ব্যক্তি যিনি সাধারনত ক্যরিবীয় অঞ্চলে স্প্যানীয়দের আক্রমণ করতেন। সী ডগসরা এছাড়াও আফ্রিকায় দাস বাণিজ্যে নিয়োজিত ছিল। স্যার জন হকিন্স ব্রিটিশ দাস বাণিজ্যের প্রথমদিককার ব্যক্তি হিসেবেও পরিচিত কারণ তিনিই প্রথম ত্রিজাতিয় দাস বাণিজ্য শেষে সেখান থেকে মুনাফা অর্জনে সমর্থ হন। কিন্তু তিনি আফ্রিকা থেকে দাস নিয়ে ইংল্যান্ডে আসা প্রথম ব্যক্তি নন।

স্যার ফ্রান্সিস ড্রেকও সী ডগসের একজন সদস্য ছিলেন এবং তিনি অধিুনিককালে প্রশান্ত উপকূলে সানফ্রান্সিসকোতে স্প্যানীয় জাহাজ আক্রমণ ও লুট করতেন। তার সবচেয়ে জনপ্রিয় সমুদ্রযাত্রায় তিনি প্রশান্ত উপকূলে স্প্যানীয় জাহাজ আক্রমণের জন্য বের হন এবং ইংল্যান্ডে ফেরার পথে তিনি দ্বিতীয় ব্যক্তি হিসেবে সমুদ্র-পথে বিশ্ব-ভ্রমণ করতে সমর্থ হন।

১৯৮৮ সালে স্প্যানিশ আর্মাডা ধ্বংসের পিছনে সী ডগসের সদস্য ফ্রান্সিস ড্রেক, জন হকিন্স, ওয়াল্টার রেলিগ ও মার্টিন ফ্রোবিশের সকলেই যুক্ত ছিলেন। অন্যান্য বিখ্যাত সী ডগসদের মধ্যে ছিলেন, থমাস ক্যাভেন্ডিশ, হামফ্রে গিলবার্টসহ আরো অনেকে।

১৬০৪ সালে স্পেনের সাথে শান্তি প্রতিষ্ঠার পরও অনেক সী ডগস বারবারী উপকূলে তাদের জলদস্যু কার্যক্রম চালিয়ে যায় ও এরফলে অ্যাংলো-তুর্কী জলদস্যুতার উত্থান ঘটে যা পরবর্তীতে ইংরেজ সিংহাসনের বিব্রতের কারণ হয়ে উঠে।

পদটীকা 

জলদস্যুতা
ইংরেজ প্রাইভেটিয়ার
শ্রীনগর জেলা

শ্রীনগর জেলা হল ভারতের জম্মু ও কাশ্মীরের একটি জেলা। এই জেলার সদর শহর হল শ্রীনগর। ২০১১ সালের জনগণনা অনুসারে এই জেলা জম্মু ও কাশ্মীর রাজ্যের দ্বিতীয় সর্বাধিক জনবহুল জেলা (জম্মু জেলার পরে)।

জনপরিসংখ্যান 
২০১১ সালের জনগণনা অনুসারে, শ্রীনগর জেলার জনসংখ্যা ১,২৬৯,৭৫১, যা এস্তোনিয়া রাষ্ট্রের বা মার্কিন যুক্তরাষ্ট্রের নিউ হ্যাম্পশায়ার রাজ্যের প্রায় সমান। ভারতের জেলাগুলির মধ্যে এই জেলার স্থান ৩৮১তম। এই জেলার জনঘনত্ব  , ২০০১-১১ দশকে এই জেলার দশকীয় বৃদ্ধির হার ২৩.৫৬%. লিঙ্গানুপাতের হার প্রতি ১০০০ পুরুষে ৮৭৯ জন নারী, এবং সাক্ষরতার হার ৭১.২১%.

পাদটীকা

বহিঃসংযোগ 
 Greater Kashmir, daily English newspaper from Srinagar, Kashmir
 Official website of district administration
 Soan Meeraas,A Kashmiri newspaper from Srinagar, Kashmir
  List of places in Srinagar

জম্মু ও কাশ্মীরের জেলা
শ্রীনগর জেলা
ভারতের সংখ্যালঘু ঘনীভূত জেলা
ক্রিস রজার্স

ক্রিস্টোফার জন লিউলিন রজার্স (; জন্ম: ৩১ আগস্ট, ১৯৭৭) অস্ট্রেলিয়ার নিউ সাউথ ওয়েলস প্রদেশের সিডনি এলাকার সেন্ট জর্জ এলাকায় জন্মগ্রহণকারী সাবেক আন্তর্জাতিক ক্রিকেটার। বামহাতি উদ্বোধনী ব্যাটসম্যান হিসেবেই মূলতঃ তিনি অস্ট্রেলিয়া ক্রিকেট দলে অংশগ্রহণ করেছেন। এছাড়াও দলের প্রয়োজনে মাঝে-মধ্যে লেগ-ব্রেক বোলিং করেছেন ১.৭৭ মিটার উচ্চতার অধিকারী ক্রিস রজার্স। কাউন্টি ক্রিকেটে ডার্বিশায়ারের সাবেক অধিনায়ক ছিলেন তিনি। ওয়েস্টার্ন অস্ট্রেলিয়ার হয়ে দশ বছর ধরে খেলেছিলেন।

প্রারম্ভিক জীবন 
রজার্সের বাবা জন রজার্স ১৯৬৯ থেকে ১৯৭০ সাল পর্যন্ত নিউ সাউথ ওয়েলস ক্রিকেট দলের হয়ে খেলেছেন। এছাড়াও তা চাচাতো ভাই ইয়ান রজার্স দাবায় অস্ট্রেলীয় গ্র্যান্ডমাস্টার।

প্রথম-শ্রেণীর ক্রিকেটে প্রায় ৫০টি খেলায় অংশগ্রহণ করলেও ৩০ বছর বয়স হবার পূর্ব-পর্যন্ত অস্ট্রেলিয়া জাতীয় ক্রিকেট দলে অংশগ্রহণের সুযোগ ঘটেনি ক্রিস রজার্সের। তবে তিনি অস্ট্রেলিয়া এ দলের সদস্যরূপে তিনবার ক্রিকেট খেলায় অংশগ্রহণ করেছেন। পঁয়ত্রিশ বছর বয়সে ২০১৩ সালে ইংল্যান্ডে অনুষ্ঠিত অ্যাশেজ সিরিজে জাতীয় দলের সদস্য হিসেবে নির্বাচিত হন তিনি।

আন্তর্জাতিক ক্রিকেট 
মে, ২০০৭ সালে রজার্স প্রথমবারের মতো জাতীয় পর্যায়ে ক্রিকেট অস্ট্রেলিয়ার সাথে চুক্তিতে আবদ্ধ হন। ১৩ জানুয়ারি, ২০০৮ তারিখে গুরুতর আঘাতপ্রাপ্ত ম্যাথু হেইডেনের অনুপস্থিতিজনিত কারণে অস্ট্রেলিয়া টেস্ট দলে অন্তর্ভুক্ত হন। ১৫ জানুয়ারি তারিখে ওয়াকা গ্রাউন্ডে অনুষ্ঠিত ভারতের বিরুদ্ধে ৩য় টেস্টে অংশগ্রহণের জন্য তার নাম ঘোষণা করা হয়। অস্ট্রেলিয়া তাদের ধারাবাহিক ১৭শ টেস্ট বিজয়ের বিশ্বরেকর্ডের দ্বারপ্রান্তে আসে। কিন্তু প্রথম ইনিংসের ২১২ রানের মধ্যে তার সংগ্রহ ছিল মাত্র চার এবং দ্বিতীয় ইনিংসে তিনি মাত্র ১৫ রান সংগ্রহ করেন। ফলে চারশতাধিক রানের লক্ষ্যমাত্রা টপকে যাবার লক্ষ্য ব্যর্থতায় পর্যবসিত হয়। ফলশ্রুতিতে জাতীয় পর্যায়ে তার চুক্তি এপ্রিল, ২০০৮ সাল পর্যন্ত স্থগিত থাকে। এ বিষয়ে রজার্সের মন্তব্য ছিল যে, “আমি মনে করিনি এ সুযোগ আবারো আসবে। আমি এটিকে মেনে নিয়েছি এবং আবারো দলে ফিরে আসবো।”

তথ্যসূত্র

আরও দেখুন 
 মাইকেল ক্লার্ক
 ২০১৩ অ্যাশেজ সিরিজ
 অস্ট্রেলিয়া জাতীয় ক্রিকেট দল

বহিঃসংযোগ 
 
 

অস্ট্রেলীয় ক্রিকেটার
১৯৭৭-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
উইজডেন বর্ষসেরা ক্রিকেটার
ডার্বিশায়ারের ক্রিকেটার
ডার্বিশায়ার ক্রিকেট অধিনায়ক
মিডলসেক্সের ক্রিকেটার
নর্দাম্পটনশায়ারের ক্রিকেটার
শ্রপশায়ারের ক্রিকেটার
সিডনি থান্ডারের ক্রিকেটার
ভিক্টোরিয়ার ক্রিকেটার
ওয়েস্টার্ন অস্ট্রেলিয়ার ক্রিকেটার
উইল্টশায়ারের ক্রিকেটার
লিচেস্টারশায়ারের ক্রিকেটার
সমারসেটের ক্রিকেটার
সিডনি থেকে আগত ক্রিকেটার
মিডলসেক্স ক্রিকেট অধিনায়ক
সমারসেট ক্রিকেট অধিনায়ক
মাইক্রোসফট বিং

বিং () (যাদের পূর্বে লিভ সার্চ উইন্ডোজ লিভ সার্চ এবং এমএসএন সার্চ নাম ছিল) মাইক্রোসফট কর্তৃক নিয়ন্ত্রিত একটি ওয়েব অনুসন্ধান ইঞ্জিন (প্রচারের সময় ডিসিশন ইঞ্জিন )। বিং বিভিন্ন ধরনের অনুসন্ধান সেবা প্রদান করে যেমন - ওয়েব, ভিডিও, চিত্র এবং মানচিত্র ইত্যাদি অনুসন্ধান সরবরাহ করে। এটি এএসপি ডট নেট ব্যবহার করে তৈরি করা।

পদটীকা 

ইন্টারনেট অনুসন্ধান ইঞ্জিন
মাইক্রোসফট
বহুভাষিক ওয়েবসাইট
মাইক্রোসফট ওয়েবসাইট
২০০৯-এ প্রতিষ্ঠিত ইন্টারনেট সম্পত্তি
২০০৯-এ মার্কিন যুক্তরাষ্ট্রে প্রতিষ্ঠিত
ইব্রাহিম রুগোভা

ইব্রাহিম রুগোভা (ডিসেম্বর ২, ১৯৪৪ - জানুয়ারি ২১, ২০০৬) ছিলেন কসোভোর প্রথম রাষ্ট্রপতি, প্রথম সারির কসোভো-আলবেনীয় রাজনীতিবিদ, বুদ্ধিজীবী ও লেখক। তিনি প্রথমে ১৯৯২ থেকে ২০০০ পর্যন্ত ও দ্বিতীয়বার ২০০২ থেকে ২০০৬ সাল পর্যন্ত কসোভোর রাষ্ট্রপতির দায়িত্ব পালন করেন। তাকে বিশেষ করে কসোভো যুদ্ধের সময়, যুগোস্লাভিয়া শাসনের বিরুদ্ধে এবং মার্কিন ও ইউরোপীয় সমর্থনের জন্য তদবির করার জন্য একটি শান্তিপূর্ণ প্রতিরোধের সমর্থনে, স্বাধীনতার জন্য একটি জনপ্রিয় সংগ্রাম করতে দেখা গিয়েছিল। তিনি প্রাচীন স্বাধীন রাজ্য (যা পরবর্তীতে রোমান সাম্রাজ্যের অধীনে চলে যায় ও বর্তমান কসোভোর অন্তর্ভুক্ত) দারদানিয়ার ঐতিহ্যের উপর জোড় দেন এবং তিনি পশ্চিমাদের সাথে কসোভোর নীতি উন্নিত করেন। কসোভো ইতিহাসে তার অনন্য ভূমিকার জন্য তাকে কসোভোর জাতির পিতা ও বলকানের গান্ধী উপাধি দেওয়া হয়। অন্যান্য পুরস্কারের মধ্যে তিনি শাখারভ পুরস্কারে ভূষিত হন এবং মৃত্যুর পর তাকে কসোভোর জাতীয় বীর উপাধি দেওয়া হয়।

রুগোভা যুগোশ্লাভিয়ার (বর্তমান কসোভো) একটি আলবেনীয় পরিবারে জন্মগ্রহণ করেন; তিনি যখন শিশু তখন যুগশ্লাভের কমিউনিস্ট সরকার তার পিতা ও দাদার মৃত্যুদণ্ড কার্যকর করে। তিনি প্রিসটিনা বিশ্ববিদ্যালয় ও প্যারিস বিশ্ববিদ্যালয় থেকে শিক্ষালাভ করেন এবং আলবেনীয় সাহিত্য সমালোচনার উপর প্রবন্ধ রচনা করে ডক্টরেট ডিগ্রী লাভ করেন। ছাত্রাবস্থায় তিনি আলবেনীয়দের পক্ষে একটি নাগরিক অধিকার আন্দোলনে যোগদান করেন এবং নিজের কর্মজীবনে সাফল্যের জন্য যুগোশ্লাভিয়ার কমিউনিস্ট সরকারের সাথে যোগ দেন। ফলে, তিনি আলবেনিয়ান স্টাডিজ ইনস্টিটিউট এ মর্যাদাপূর্ণ সাহিত্য ও পাণ্ডিত্যপূর্ণ প্রকাশনা ও গবেষণা সহযোগী সম্পাদক হিসেবে কাজ করেন; ১৯৮৮ সালে তিনি কসোভো লেখক ইউনিয়নের সভাপতি নির্বাচিত হন।

১৯৮৯ সালে রগোভা রাজনীতিতে প্রবেশ করেন, তিনি কসোভো গনতান্ত্রিক লগি নামে নতুন গঠিত একটি রাজনৈতিক দলের প্রধান নির্বাচিত হন যারা সাবেক যুগোস্লাভিয়ায় পাশ হওয়া কসোভো স্বায়ত্তশাসন খর্ব বিলের বিরোধিতা করেন। ১৯৯২ সালে রগোভা কসোভোর প্রথম রাষ্ট্রপতি নির্বাচনে জয়ী হন, তখনও এর স্বাধীনতা ঘোষণার কথা প্রকাশ করা হয়নি। এই দলটি গঠিত হয়েছিল যুগোস্লাভিয়া সরকারের মধ্যে থাকা কসোভোর সমর্থকদের দ্বারা। কসোভোর নতুন গঠিত সরকার বিভিন্ন বিদেশী দাতাগোষ্ঠীর দৃষ্টি আকর্ষণে সমর্থ হয়; এর মাধ্যমে তারা কসোভোর শিক্ষা, স্বাস্থ্য ও প্রশাসনিক বিষয়ক অনেক উন্নয়ন করতে সমর্থ হয়।

পদটীকা

তথ্যসূত্র

উৎস 
শোকসংবাদ:
 The Economist on Ibrahim Rugova, 26 January 2006
 Ibrahim Rugova, The Guardian obituary
 Independence leader Rugova given hero's funeral, The Guardian
 Kosovo Albanians Mourn Pro-Independence Leader, The New York Times
 Ibrahim Rugova, Kosovo Albanian Leader, Is Dead, The New York Times
  "Ibrahim Rugova – Profile", Vreme News Digest Agency No 257, 7 September 1996
 San Francisco Chronicle, 22 January 2006
 The Times, The Guardian, The Independent, Financial Times - 23 January 2006

বহিঃসংযোগ 

 Official website of the President of Kosovo
  Book of Condolence 
  Democratic League of Kosovo
  Assembly of Kosovo
  Extended bio by CIDOB Foundation
 Kosovo Albanians mourn lost leader

|-

১৯৪৪-এ জন্ম
২০০৬-এ মৃত্যু
শাখারভ পুরস্কার প্রাপক
জাতির জনক
কসোভোর রাষ্ট্রপতি
কসোভোর লেখক
কসোভোর রাজনীতিবিদ
প্যারিস বিশ্ববিদ্যালয়ের প্রাক্তন শিক্ষার্থী
কসোভোর বীর
ক্যান্সারে মৃত্যু
ফুসফুসের ক্যান্সারে মৃত্যু
দরং জেলা

দরং জেলা () ভারতের আসাম রাজ্যের সাতাশটি জেলার ভিতরে একটি। মঙ্গলদৈ এর সদরদপ্তর। ১৯৮৩ সনে অবিভক্ত দরং জেলার বিভাজন হয় এবং তেজপুর মহকুমাকে নিয়ে শোণিতপুর জেলা গঠন করা হয়। পূর্বের মঙ্গলদৈ মহকুমাকে দরং জেলার নাম দেয়া হয়। ২০০৪ সনে পুনরায় দরং জেলার একটা অংশকে আলাদা করে ওদালগুরি জেলা গঠন করা হয়। দরং জেলা বর্তমানে ৩৪৮১ বর্গ কিলোমিটার স্থান অধিকার করে আছে।

নামের ইতিবৃত্ত 
একাংশের মতে প্ৰাচীন কালে দরং জেলার বহু বেপারীর সাথে চীন, নেপাল, ভুটান ও অন্যান্য স্থানের সম্পৰ্ক ছিল। সেই কারণে এই জায়গাটি দ্বার হিসেবে ব্যবহৃত এবং নামটি দ্বার শব্দের দ্বারা অপ্ৰভংশ হয়ে দরং বুলি হয়েছে এবং অনেকে এটি বিশ্বাস করে।

ইতিহাস 
পূৰ্বের দরং জেলা ১৯৮৩ সনে শোণিতপুর জেলা এবং ২০০৪ সনে ওদালগুরি জেলাতে পৃথক হয়।

ভৌগোলিক তথ্য 
 চারিসীমা:
এই জেলাকে একটা সমভুমি অঞ্চল বুলতে পারি। এই জেলার উত্তরে ওদালগুরি জেলা এবং দক্ষিণ সীমান্তে মহানদ ব্ৰহ্মপুত্ৰ বয়ে গেছেl পূর্বে শোণিতপুর জেলা এবং পশ্চিমে কামরূপ জেলাl জেলাটির ব্ৰহ্মপুত্ৰের মুখ্য উপনদীসমূহ হ’ল- বরনদী, নোবা নদী, মঙ্গলদৈ নদী এবং ধনশিরি নদী।

 অবস্থান:
দরং জেলা ২০ ডিগ্ৰী ৯ মিনিট উত্তর থেকে ২৬ ডিগ্ৰী ৯৫ মিনিট উত্তর অক্ষাংশে এবং ৯১ ডিগ্ৰী ৪৫ মিনিট পূর্ব থেকে ৯২ ডিগ্ৰী ২২ মিনিট পূর্ব দ্ৰাঘিমার মাঝে অবস্থিত মধ্য অসমের একটি জেলা। জেলা সদর মঙ্গলদৈ। জেলার আয়তন ১৪২০.৫১ বৰ্গ কি.মি.। ২০০১ সনের পরিসংখ্যান মতে জেলার মোট জনসংখ্যা ৭,৫৯,৭১২ জন এবং স্বাক্ষরতার হার ৫৫ শতাংশ।

মানস জাতীয় উদ্যান এবং ওরাং জাতীয় উদ্যান-এর অংশ দরং জেলাতে অবস্থিত।

উল্লেখযোগ্য স্থান 
 মঙ্গলদৈ: দরং জেলার এখন মুখ্য নগর। ইস্ট ইন্ডিয়া কোম্পানীর বনিকেরা এই নগর আরম্ভ করেছিল। ইংরেজ সকলে কোঁচ রাজার নিকট থেকে দরং রাজ্য কেড়ে নিয়ে মঙলদৈ-এ দরং-এ শাসনকেন্দ্ৰ স্থাপন করে। ১৯৮৩ সনের জুলাইতে নবগঠিত দরং জেলার সদর স্থাপন করা হয় মঙলদৈ নগরে। এর আগে মঙলদৈ ছিল একটি মহকুমা সদর।
 সিপাঝাড় : দরং জেলার একটি অন্যতম শহর।

উল্লেখযোগ্য অনুষ্ঠান এবং স্বেচ্ছাসেবী সংগঠনসমূহ

তথ্যসূত্র

বহিঃসংযোগ 
 দরং জেলা প্ৰশাসনের সরকারি ওয়েবসাইট

আসামের জেলা
দরং জেলা
ভারতের সংখ্যালঘু ঘনীভূত জেলা
নাস্তি কল্পনা

নাস্তি কল্পনা (ইংরেজি: null hypothesis) হল, যে পরিসংখ্যানিক কল্পনা যেকোনো একটি বিষয়ের সত্যতা যাচাই (Hypothesis test) এর জন্য গৃহীত হয়। একে H0 দ্বারা প্রকাশ করা হয়।

উদাহরণ হিসেবে বলা যায়, কোনো একটি কোম্পানি ডায়াবেটিস এর জন্য নতুন একটি ওষুধ তৈরি করল। এখন সেটি কার্যকর কিনা তা যাচাই (hypothesis test) করার জন্য পরীক্ষণ হবে নিম্নরুপ:
 H0 : পুরনো এবং নতুন ওষুধের মধ্যে কোন পার্থক্য নেই।

তথ্যসূত্র

আরো পড়ুন 
 .

বহিঃসংযোগ 
 HyperStat Online: Null hypothesis

পরিসংখ্যান
পরিসাংখ্যিক তত্ত্ব
পরীক্ষা নকশাকরণ